P r e d k l a d a c i a   s p r á v a

	
	Na základe pozvania predsedu vlády Helénskej republiky Konstantinosa Karamanlisa sa dňa 3. marca 2008 uskutoční oficiálna návšteva predsedu vlády Slovenskej republiky Roberta Fica v Helénskej republike. 

Ide o vôbec prvú bilaterálnu návštevu predsedu slovenskej vlády v Helénskej republike od vzniku samostatnej SR. 

Grécky predseda vlády K. Simitis naposledy bilaterálne navštívil SR v novembri 2001. Premiéri R. Fico a K. Karamanlis krátko rokovali v  októbri 2006 v Bratislave, ktorú predseda gréckej vlády navštívil za účelom účasti na 10. dialógu Európskej ľudovej strany (EPP-ED)     s pravoslávnou cirkvou.
	 
	Návšteva predsedu vlády SR R. Fica v Helénskej republike je prejavom záujmu SR      o zintenzívnenie bilaterálneho politického dialógu s dôrazom na spoločné záujmy oboch krajín v oblasti zahraničnej a osobitne európskej politiky, ako aj v  obchodno-ekonomickej oblasti. 
	
Materiál bol zaslaný na vyjadrenie Úradu vlády SR, ktorý nevzniesol k materiálu žiadne pripomienky.